Erkki Keldo		
Majandus-ja Kommunikatsiooniministeerium	
Suur-Ameerika 1	
10122 Tallinn	19.09.2025 nr 2.-1.3/317 - 2	

	
	
Arvamuste küsimine Harju maakonna maavarade teemaplaneering ja selle KSH aruande eelnõule
	
Olete oma 11.09.2025 pöördumises nr 2.-1.3/298 palunud Nõmme Linnaosa Valitsuse arvamusi ja ettepanekuid seoses Harju maakonnaplaneeringu maavarade teemaplaneeringuga ning sellega seonduva keskkonnamõju hinnangule (edaspidi KSH).
Maavarad ja nende olemasolu on meie riigirikkus kui ka kindlustunne, tagades nii erinevaid sotsiaalmajanduslikke huve ning hüvesid. Kõige selle taustal rakendades parimaid võimalikke lahendusi, et tagada keskkonnasääst ning materjalide ratsionaalne kasutamine.
Seda kõike eesmärgiga, et tagada maavarade kaevandamis piirkonnas kui ka mõjuulatuses olevate loodusvarade maksimaalne sääst ning hoid. Oluline on tagada nii taime- kui ka loomaliikide kaitse ning hoid. Veerežiimi tagamine  - kaevandamine mõjutab tugevasti loodusväärtuste üksikobjekte – allikaid. Teadagi on allikad meie põhjavee tagavaraks ning Nõmmele on iseloomulik tarbida puhast põhjavett.
Palume tagada, et kaevandamisala rohevõrgustiku tugialal või koridoris loomadele ja taimedele vajalikud leviku- ja liikumisteed, taastades kaevandamisalad korrastamise käigus maksimaalselt. Taastamisel tuleb arvestada liikide vajadusi (nt karjääride nõlvad kujundada lauged, et loomade liikumist mitte takistada. Asustatud alade läheduses, on oluline kaaluda ala korrastamisel ka võimalusi selle ümberkujundamiseks viisil, et suurendada piirkonna puhkeväärtust. See aitab parandada kohaliku elukeskkonna kvaliteeti ja pakub elanikele täiendavaid võimalusi looduses aja veetmiseks.
Eelnõu arutelul Nõmme majas (17.06.2025) toote välja, et ettevõtjal on justkui vabavoli ja õigus taotleda kaevandusluba igale poole, viitega äririskile. Samal ajal jääb kahtluse alla ka asjaolu, et kaevandusloa taotledes võib mõni KSH ajal roheline ala muutuda keskkonnamõju hinnangu (KMH) ajal punaseks. Männiku 5 kaevandus toob endaga kaasa tugevaid muutusi nii Nõmme linnaosa kui ka Saku valla looduskeskkonna veerežiimile. Igal juhul peab seire hõlmama kogu maardlat, kuna kumulatiivset mõju ei saa hinnata üksikute lubade või uuringute põhjal.
Igal toimingul, mis toimub looduskeskkonnas toob endaga kaasa ühise vastutuse ja ühiskondliku taluvuspiiride kompimise. Relevantsete andmestikkude saamiseks tuleks koguda mõõtmisandmeid pikemaajalise perioodi vältel. 
Tagamaks keskkonnale parimat säilenõtkust ning seeläbi kohalikule kogukonnale täisväärtuslikku elukeskkonda on oluline, et hüdrogeoloogiline kompleksuuring tuleb enne uute kaevanduslubade väljaandmist ära teha, sest seda on kumulatiivse mõju hindamiseks vaja.

Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

Kristin Karu
645 7390 kristin.karu@tallinnlv.ee